Županovos ugnikalnis
Županovos ugnikalnis (rus. Жупановская Сопка) – veikiantis ugnikalnis Rusijoje, pietryčių Kamčiatkoje. Susideda iš 4 persidengiančių stratovulkanų. Sudarytas iš andezitinių ir bazaltinių lavų. 3 stratovulkanai pleistoceno laikotarpio, ketvirtasis (veiklus) – holoceno. Viršūnę dengia ledynai. Županovos ungikalnis buvo išsiveržęs 1957 m., vėliau daugiau nei 50 metų buvo ramus, bet 2013–2016 m. vėl vyko išsiveržimai.